- إنضم
- 16 نوفمبر 2019
- رقم العضوية
- 10554
- المشاركات
- 2,108
- الحلول
- 2
- مستوى التفاعل
- 16,222
- النقاط
- 545
- أوسمتــي
- 9
- العمر
- 22
- الإقامة
- Baghdad
- توناتي
- 2,092
- الجنس
- ذكر
السلام عليكم ورحمة الله وبركاته
لج موضوعج يجنن تدرين انصدمت من فتت للموضوع كلش فخم !
رغم اني شايفة الهيدر قبل .. بس من فتت انصدمت تدرين طالع كلش كلش كلش حلو يجنن ع الموضوع
اني بالتلكرام شفته يجنن بس متصورت حيطلع هيج بالموضوع !
اول شي شفته شنو ؟ الفهرس اي تخيلي حتى الفهرس فخم بطريقة كتابتج اله واخفاء الاجزاء الفرعية واضافتج للروابط
بعدين نجي للشرح اي قريته والسبب لأن اصلاً جنت متأكدة حلكة شغلات ما اعرفهة وفعلاً صار هالشي
هواي شغلات مجنت اعرفهة او ما فاهمتهة وتعلمتهة منج وعساس اني شوية عبرت مرحلة المبتدأة بس شكلي بعدني
الفواصل رغم انو هي بس كتابية بس تجنن وكاعدة وية الموضوع كعدت اتخيل شلون مقسمتهة لونين هيج
بديتي من الصفر بالشرح ! حتى ضايفة روابط وكلشي يعني اللي يريد يتعلم فوتوشوب شينتظر ! هاي فرصته
اني لو جنت ماعرف ولا طكة جان هسة بديت وياج من البداية لأن موضوعج كلش يسوي واهس شارح كلشي
ومو دورة والتزامات ولا شي ومو بس هاي شارحة بالعربي والانكليزي هم ! عربتي فوتوشبج بس علمود الموضوع مو ؟
خرب بحظي حتى اداري قليل بحقج ورغم ما حققتي كلشي بالتحدي
بس اني اكول تفوزين بتحدي العجز لأن اللي سويتيه ميدل على العجز ابداً
الشرح واضح بشكل ! مابيه هواي حجي موضح صور توضيحية ومنسق بطريقة تجنن ! حتى متعاجزت اقراه
شارحة كلشي حتى الاعدادات اللي اصلاً مجنت اعرفلهة بس فتحت الفوتوشوب وشفت وطلعت نفس اعداداتج الحمد لله
مجنت ادري شنو سالفتهن يعني هاي اذا اختاريت ابو ابيض واسود وبديت اصمم متطلعلي باقي الالوان ؟(4) الوان الصورة
زين اذا فتحت صورة هي بيهة الوان اصلاً ؟ يحولهة ابيض واسود ؟
كلهة تساؤلات اريد اجربهة
فوكاها حاطة الموقع شرحج كافي ووافي شنقرة بعد من الموقع متكليلي ؟
تدرين مجنت ادري ! واني بكل مرة اروح ادور على الاحجام اذا اكدر احفظ شكد حلو(6) حفظ اعدادات العمل الجديد الحالية لأستخدامها لاحقاً
اجتني افكار اريد اسويهة تسهلي هواي شغلات
اتذكر من بديت اتعلم فوتوشوب قريت انو احسن شي الواحد يحفظ بصيغة الpng فبدون ما افتهم شي كبل احفظ بيهة كمت وليهسةJPG حفظها كصورة ايضاً لكن هذا الامتداد اقل جودة من السابق خاصة لو كانت تحوي نص، واذا كانت خلفيتها شفافة ستصبح بيضاء
هسة افتهمت ليش هي احسن شي رغم قبل فترة اكتشفت انو حجم البي ان جي اكبر من الجي بي جي بس ماطخت
مجنت ادريي شكد حلو هواي ردت اسويهة قبل وانسة انو احفظ عملين بي اس دي بالمرة الثانية احفظه بنفس الاسم والثاني يطيرحفظ الملف كنسخة -راح يضيف بصف الاسم كلمة Copy- وراح تبقى تكدر تعدل على الي تشتغل عليه كملف منفصل ماله علاقة بالنسخة
المرة الجاية حستعمل هذا الخيار اريكاتو لأن كتبتي شرح عنه
الله ! هاي المعلومة الي ردت اعرفهة من اني وصغيرة اتذكر جيت احفظ صورة متحركة وانحفظت كصورة وحيدةلمستخدمي النسخة الانكليزية : من قائمة File اختار Save for Web
اكيد حتنحفظ هيج اذا اني مختارة بي ان جي تلكيني ووراها كرهت المتحركات والتعامل وياهم بس هسة قررت اتعلم شكل الموضوع سهل
حتى هاي مصورتلنياها ؟ كلهن طالعات يمي هم من رحت جيكت يمكن انتي هم اللي كايلتلي عليهن قبل
مجنت ادري منا ! اصلاً مرايحة عليهة قبل هسة رحت شفتهة شلون اعدادات تخبل بيهةيتم انشاء المؤثرات بأستخدامها
تحوي خيارات عديدة تمكنك من التلاعب بالصور
الـ mask هم مجنت ادري فائدته ! هسة رحت جربت شكد حلوو ابد مجنت ادري شيسوي قبل
هاي هم مجنت ادري بيهة اني اسوي كونترول واحدد الليرات اللي اريدهة للمكان اللي اريدهتقوم بربط الليرات المحددة معاً لتصبح قادراً على تحريكها معاً بمجرد تحريكك لواحدة منهن فقط
لو اضطر ادمجهن مرات فهاي تحلي السالفة وبعد ما ادمج بس حتى احركهن
سالفة سحب العين وننزل حتى تختفي الليرات هم انتي كلتيلي عليهة واستعملهة هم كلش مفيدة
واخيراااااااااااا عرفت الفرق بينهم واخيراً صالي كم سنة اريد اعرف الفرقOpacity / العتامة : تخفيف اللير المحددة بكل ما بها من مود او ستايلات
Fill / تعبئة : تقوم بتخفيف المحتوى الاصلي فقط وتبقي الستايلات والمود كما هو
ادري ليش ما بحثت ؟ حسيت ماكو فائدة هن نفس الشي يخففن بس هم يستعملون اول وحدة دائماً بالدروس
سالفة القفل ولا جنت ادري فائدتهة بس الظاهر تفيد من تريدين تنطين ملف مفتوح لاحد
ومجنت ادري انو تكدرين تقفلين كل وحدة وحد التحريك التلوين وهيج
لج تدرين هاي الصورة شكد مفيدة ؟ اريكاتو كلش ومتأكدة هذا شعور كل واحد راح يفوت يستفاد من الموضوع*اذا كنت مستخدماً للنسخة العربية احتفظ بهذه الصورة لان اغلب الدروس تكتب المود بالانكليزية*
اكو دروس عربية هم خلتني افرفر باذاناتي تتذكرين درس سحابة ؟ جان بالعربي وكعدت الزك بكيفي
احسهة مفيدة كلش حجرب استعملهة المرات الجاية ان شاء الله الهستوري كلش احبه اني مادري شجان سويت بدونهفتح الخطوة الحالية بعمل جديد منفصل عن هذا
وسالفة الفايل هاندلنغ سويتهة جانت ع الـ10 دقايق محطوطة سويتهة 5
سالفة البيرفورمانس عرفت بوجودهة من مشكلة سحابة مال هذاك اليوم
اريد اكبر رامي وازيد المساحة اللي يستعملهة الفوتوشوب
بالنسبة للـhistory state هم مجنت ادري بوجودهة زيدتهن
لأن بسرعة تعيدهن واضوج فزيدتهن مع انو احس حيصير ابطأ
يااااااااااااا دائماً جنت اتسائل ليش اشوف اكو صور مربعاتهة الوانهة واحجامهة تختلفتستطيع من Transparency Settings / تعيينات الشفافية تغيير المربعات التي ستظهر للتعبير عن الشفافية
غيرتهن شكد حلو مجنت ادري اكدر اتحكم بيهن
حتى هاي شرحتيهة مال plug ins شنريد بعد والمبتدأين شيردون بعد واللي يردون يبدون شينتظرون ؟
اذا بعد بدئك بالعمل احسست فجأة ان قياس العمل الذي حددته كبير او صغير مازال بأمكانك تغييره
عزززة اريكاتو اني دائماً اطلع من العمل وافتح جديد من احس الحجم غلط مجنت ادري اكدر اعدل عليه هيجعند تحديد نسبي / Relative سيحتفظ فوتوشوب بالنسبة بين الطول والعرض عند تغيير القياسات
وسالفة الـrelative هاي تجنن ! كلش مفيدة مجنت ادري بيهة
ياااا تدرين مجنت ادري اكدر هيج ببساطة اغير حجم صورة ؟ تتذكرين من كتيلي اسوي الاغلفة ؟ جان شكد فادتني هاي
بوكتهة سويت عمل جديد بالحجم اللي اريده وكعدت اصغر
اضافة الادوات هم تعلمتهة منج اريكاتو شكد انتي مفيدة
خلص الرد الاول متحمسة اشوف شنو اكو بالرد الثاني
خرب دتعلمينة نسوي الاشكال والفرش والباترنات احنة ؟ واحنة مبتدأين ؟ خرب بحظي
يلة لعد يجوز اكعد اسوي مستلزمات خاصة بية
مجنت ادري اكدر املي العمل باترن من هاي الاداة !عند الضغط على اي مكان من العمل ستقوم بتعبئته بِباترن من اختيارك
اكو هيج شي ؟ تدرين هذا الخيار شكد مفيد ؟Content-Aware / مراعاة المحتوى : عند تحديد جزء تريد اخفاءه من الصورة واختيار هذا الخيار سيقوم باخفاءه عن طريق ملئه بما يحيطه
اريييييييد اجربب + صفحة الchar هاي منج عرفتهة وهواي فادتني اريكاتوستجعل الكتابة منحنية بعدة طرق بمجرد الضغط عليها ستظهرها لك مع توضيح لكيفية انحنائها
الله هذني شكد مفيدات شكد فرحت من كتيلي عليهن
خلصتتت الشرحح طبعاً المعلومات اللي ما اعرفهة هواي اكثر من اللي اعرفهة اللي اصلاً حصلتهة منج هم
احس حصلت هواي معلومات حطيت الموضوع بالمفضلة لأن ماعتقد حفظتهن كلهن
وحخليه كمرجع الي كلما احتاج شي لأن ماعتقد ححتاج شي مموجود هنا
هسة الدرووووووس صالي كم سنة انتظر دروس منج ؟ واخيراً
مسوية الشرح متحرك وصورة ؟ مكلتي يلة اني هم حصدمج
مسوية نتيجتين للدرس شكد حلو ثنينهن يخبلن كلش
طبعاً ماتذكر للاسف من طبقت الدروس لأن صارلي كوم فماعندي تعليقات ع الشرح
بس اتذكر انو جان كلش واضح حتى اللي ميفتهم طكة حيعرف يطبقهن
وهذني تطبيقاتي للدرس الاول
الدرس الثاني يجنن كلش احب التصاميم بالابيض واسود اني
النتيجتين تخبل وكالعادة ماتذكر الشرح بس اتذكر جان كلش سهل وبسرعة خلصت الدرس
وهاي تطبيقاتي على الدرس الثاني
ناسية الe اهم شي الفكرة
الدرس الثالث احلى واصعب درس واكثر واحد مفيد هم يخبل وصح صعب بس اتذكر تونست من جنت اسويه
والفكرة اللي مستعملتهة تجنن احس شمنحط هيدرات تبقة النتيجة الاولى هي الاحلى بين اللي مسويتهن انتي او التطبيقات اللي راح تجيج
ماحس اكو رندر يرهم وية التصميم اكثر من هذا ! بيه فكرة عميقة احس
الوانه كلش حلوة هم والكتابة تجنن حاولت اقلدهة بنتيجتي الاولى بس طلعت تلعب النفس
وهاي تطبيقاتي للدرس الثالث
الدرس الرابع غلافنة اللي يجنن يخبل كلش احب هاي الالوان الدموية
تونست واني اسويه لأن المستلزمات اصلاً تجنن
الخط اللي مستعملته للكتابة كلش راهم وياها وحبيت الفكرة مالته
التطبيق الثاني هم يجنن رغم توقعت مراح يرهم وية التصميم غير هالرندر بس الثاني هم طلع يخبل
وهاي تطبيقاتي للدرس الرابع
راح تسألين شوكت سويت التطبيقات الجديدة ؟ سويتهن اليوم ورة مكملت اول ردين
وحاولت اجرب كم شغلة جديدة رغم انو معدلت هواي بس استعملت كم شغلة تعلمتهة منج
الرندرات ردت استعمل الجديدات اللي حاطتهن بالموضوع بس ما بين حملن اني مخلصة تصميم
اي عود كوليلي رأيج بالجديدات
+ ردت اعلق على الجمل اللي حاطتهة بنهاية كل درس ادري غير متوقع انو انتبهتلهن بس يخبلن
كلش حلوات وراهمات وية الدرس شلون جتج الفكرة ؟
حاطة حتى التحميل مال فوتوشوب بورتبل وعادي شيردون بعد ؟ وطريقة التعريب هم
موضوعج كلش متكامل من كل النواحي ماعتقد ممكن احد يفوت يدور على شي وميلكاه هنا
قالب الرندرات والخامات يجنن والنماذج تجنن حملتهن اكيد
مجنت ادري حتحطين بعد ادوات بالموضوع رغم سألتيني شي يخص الرندرات بس مأجة على بالي
اريكاتو كلش متحمسة اشوفهن هو اني اخر فترة تقريباً كله جنت استعمل من ادواتج وادوات هيرو يمكن
الموضوع تمنيته يكون افخم بس تعبت من الشرح صار يومين واحس شرحي مو واضح رغم ذلك
رغم بساطة الموضوع الي تشوفوها بس هو كلش كلش كلش متعوب عليه وبذلت جهدي بيه
ماريد اغلط واطلع خارج الكوكب يا بساطة تحجين عنهة الادارة اذا ماحطتلج ختم اداري اروح اشتكي ! اصلاً هم مستحيل ميحطون اداري
دانتظر شوكت يختموه اداري وحبقة يومية اجيك هم
+ شرحج مواضح ؟ ولج شيردون اكثر من هيج بعد مستحيل احد ميفهم هذا الشرح عربي وانكليزي وخطوة بخطوة شتسوين بعد ؟
اريكاتو كلش هواي استفاديت من موضوعج احس اريد اجازيج مادري شلون
ان شاء الله اسوي موضوع تستفادين منه هيج بيوم من الايام
في انتظار موضوعج القادم بقسمي
في امان الله
التعديل الأخير بواسطة المشرف: